How You Remind Me

„**How You Remind Me**“ je prvý singel kanadskej rockovej skupiny Nickelback z ich tretieho štúdiového albumu *[[Silver Side Up]]* vydaného v septembri 2001. Text piesne napísal Chad Kroeger, ktorý je tiež spolu-skladateľom piesne. Pieseň bola nahraná s producentom Rickom Parasharom, ktorý spolupracoval s takými skupinami ako Pearl Jam alebo Temple of the Dog.

Pre obrovský úspech skladby „How You Remind Me“ sa dostala na vrchol viacerých rebríčkov, okrem iných v Spojených štátoch, Kanade a v mnohých európskych krajinách a skladba bola najčastejšie hranou rockovou piesňou v rozhlasových staniciach počas roku 2002. Pieseň je prvým a najväčším hitom skupiny Nickelback. Dosiahol #1 v rebríčku Hot 100 magazínu *[[Billboard]]*. Samotný singel získal v Spojených štátoch zlatú platňu za predaj 500,000 kópií.

Pieseň sa tiež stretla s pozitívnym ohlasom od mnohých hudobných kritikov, o čom svedčí skutočnosť, že pieseň získala v roku 2002 cenu kanadského hudobného priemyslu Juno Award v kategórii Najlepší singel, a o rok neskôr bola nominovaná na cenu Grammy Award v kategórii Record of the Year. Nickelback sa stal prvou kanadskou skupinou, ktorá od vydania singlo „American Woman“ od skupiny The Guess Who dosiahla #1 v rebríčkoch v Kanade a v Spojených štátoch. „How You Remind Me“ bola tiež prvou piesňou kanadskej skupiny/interpreta od roku 1991, ktorej pieseň dosiahla vrchol rebríčka Billboard Hot 100. Posledným kanadským hudobníkom bol Bryan Adams so skladbou „(Everything I Do) I Do It For You“. Skladba tiež dosiahla #4 v rebríčku Billboard Hot 100 ako najlepšia pieseň desaťročia. Podľa predajného a informačného systému Nielsen SoundScan, bola pieseň od momentu vydania v roku 2001, v amerických rozhlasových staniciach bol zahraný viac ako 1,2 miliónakrát.

## Vydanie, úspech
Singel v USA a v Kanade bol vydaný dňa 17. júla 2001 zatiaľčo v Spojenom kráľovstve bol vydaný dňa 25. marca 2002. Vydanie singla v Holandsku sa uskutočnilo dňa 26. februára 2002. Singel bol vydaný vydavateľstvami Roadrunner Records v Európe a EMI Records v Spojených štátoch. Posledné vydanie singla bolo vo verzii Gold Mix vydanej dňa 22. októbra 2002, ktorá sa líšila od prvej verzie skreslenejšími gitarami v refrénoch. V čase vydania sa skladba „How You Remind Me“ stala hitom a najznámejším znakom skupiny Nickelback. Skladba držaná v rockovej forme sa dostala na vrchol rebríčka Billboard Hot 100, čo sa po šiestich rokoch zopakovalo so skladbou „Makes Me Wonder“ od skupiny Maroon 5. Okrem toho skladba dosiahla najvyššie pozície v takých rebríčkoch ako Mainstream Rock Tracks, Modern Rock Tracks, Canadian Airplay Chart, Irish Singles Chart či ARC Weekly Top 40. Skladba bola tiež poctená hudobnou stanicou VH1, kde bola zaradená na #16 v zozname Najlepšie rockové balady. Okrem toho skladba získala 4 ceny Billboard Music Awards. Singel sa dočkal dvojitej platinovej platne v Austrálii s predajom nad 140 000 kópií. Toho úspechu sa dočkal aj ich ďalší singel „Photograph“ vydaný v auguste 2005. Okrem toho singel získal zlatú platňu v mnohých krajinách ako Belgicko, Nemecko, Francúzsko, Švajčiarsko a Veľká Británia. V samotných Spojených štátoch zaznamenal predaj viac ako 500 000 kópií. Skladba „How You Remind Me“ vďaka obrovskému úspechu bol najhranejšou rockovou skladbou na rozhlasových staniciach po celom svete počas roku 2002. V roku 2007 bola skladba zaradená na #9 v zozname najhranejších piesní amerických rozhlasových staníc.

## Skladba na koncertoch
Skladba „How You Remind Me“ začala byť hraná na koncertoch v júli 2001, ešte pred vydaním albumu. Počas turné Silver Side Up Tour, ktorá trvala v priebehu roku 2002, skladba bola hraná na konci koncertov. V tej dobe skupina hrala prvú slohu a refrén na akustickej gitare. Neskôr začala byť skladba hraná už na elektrickej gitare. Tieto situácie môžu byť videné na DVD *[[Live at Home]]*, ktoré bolo nahrané počas tohto turné. Okrem toho je skladba často hraná na akustických koncertoch. Na jednom z akustických koncertov, ktorý sa konal 16. septembra 2003 v Holandsku, skupina zahrala skladbu, ktorá bola následne zaradená na EP s názvom *[[MTV Unplugged (Nickelback)|MTV Unplugged]]*. Skladba bola tiež pravidelne hraná na turné The Long Road Tour v roku 2004. Taktiež bol hraný počas vystúpenia na hudobného festivalu Rock am Ring, kde bol refrén spievaný fanúšikmi. Počas turné All The Right Reasons Tour bola skladba pravidelne hraná na každom vystúpení. Počas tohto turné bola skladba zaradená na DVD *[[Live at Sturgis 2006]]*. Počas turné Dark Horse Tour na prelome rokov 2009 a 2010 bola skladba hraná ako posledná.

## Ocenenia / Nominácie
* Zdroj:

* **Billboard Music Awards**

* (2002) - Cena Billboard Music Awards v kategórii: "Hot 100 Single Of The Year"
* {2002) - Cena Billboard Awards v kategórii: "Hot 100 Airplay Single Of The Year" 
* (2002) - Cena Billboard Awards v kategórii: "Top 40 Track Of The Year"
* (2002) - Cena Billboard Awards v kategórii: "Hot 100 Single Of The Year By Duo/Group

* **Juno Award**

* (2002) - Cena Juno Award v kategórii: "Best Single"
* (2002) - Cena Juno Award v kategórii: "Best Recording Enginer"

* **Much Music Video**

* (2002) - Cena Much Music Video v kategórii: "Best Rock Video"

* **MTV Europe Music Awards**

* (2002) - Nominácia v kategórii "Best Single"

* **[[Grammy|Grammy Awards]]**

* (2003) - Nominácia v kategórii Record of the Year

## [[Coververzia|Coververzie]]
* Sum 41 počas vystúpenia na MTV New Year's Eve párty
* Maria Doyle Kennedy na albume *Even Better Than the Real Thing Vol. 1*
* Constantine Maroulis počas vystúpenia vo finálnej časti *American Idol*
* Skupina A-ha
* The String Quartet Tribute na albume 

## Zoznam skladieb
**[[CD singel]] [[Veľká Británia]], [[Európa]]:**

**[[CD singel]]:**

**[[CD singel|CD maxi gold singel]]:**

**[[CD singel|CD maxi gold single version]]:**

## Zostava
**Nickelback**
* Chad Kroeger - spev, rytmická gitara, produkcia
* Ryan Peake - sólová gitara, sprievodný spev
* Mike Kroeger - basová gitara
* Ryan Vikedal - bicie

**Produkcia**
* Nahraný: Apríl - Jún 2001 v štúdiu Green House vo Vancouveri, a v Burnaby, Britská Kolumbia, a v London Bridge Studio, Seattle, Washington
* Hudobný producent: Chad Kroeger, Rick Parashar
* Tvorca nahrávok: Rick Parashar
* Mix: Randy Staub v Armoury Studios Vancouver
* Mastering: George Marino v Sterling Sound
* Zvukový inžinier: Joe Moi
* Asistent zvukového inžiniera: Pat Sharman
* Digitálna úprava: Geoff Ott
* Fotografie: Daniel Moss 
* Manažér: Bryan Coleman
* Koordinátor produkcie: Kevin Zaruk
* Pro Tools operátor: Alex Aligazakis 

**Ostatní**
* Text piesne: Chad Kroeger
* Aranžovanie: Chad Kroeger, Ryan Peake, Mike Kroeger, Ryan Vikedal
* Hudobné vydavateľstvo: Roadrunner, EMI
* Myšlienka krytu: Nickelback

## Certifikácie

## Umiestnenie v rebríčkoch

## Vydania singlu

## Referencie

## Externé odkazy
* Text piesne

Kategória:Single z 2001
Kategória:Single z 2002
Kategória:Single skupiny Nickelback
Kategória:Piesne z 2001
Kategória:Piesne skupiny Nickelback
Kategória:Rockové balady